FĂRĂ ECHIPĂ DE GIMNASTICĂ LA JOCURILE OLIMPICE DE LA TOKYO!

Ce am fost și ce am ajuns! După ce, ani de-a rândul, România s-a numărat printre forțele gimnasticii modiale, luptându-se de la egal la egal cu super-puteri precum SUA sau fosta URSS, acum, țara noastră va lipsi pentru a doua oară la rând din concursul pe echipe la Jocurile Olimpice! Atât echipa feminină, cât și cea masculină au dezamăgit la Campionatele Mondiale desfășurate în luna octombrie la Stuttgart (Germania) și au ratat caliﬁ carea la JO 2020 ce se vor desfășura în Japonia, la Tokyo.

DOAR MARIA HOLBURĂ ȘI MARIAN DRĂGULESCU MERG LA OLIMPIADĂ

Dacă absențele echipelor României la Olimpiada din 2016, de la Rio de Janeiro, a fost pusă pe seama unui accident, Campionatele Mondiale de la Stuttgart au conﬁ rmat declinul dureros al gimnasticii românești. Intrată prima în concurs, echipa feminină, compusă din Denisa Golgotă, Ioana Crişan, Carmen Ghiciuc, Maria Holbură şi Ana Maria Puiu, a dezamăgit crunt în caliﬁ cări, pe care le-a terminat pe locul 22, cu 151,895 puncte, în urma unor țări precum Coreea de Nord, Argentina sau Mexic! Doar Cehia și Egipt au fost sub românce. În aceste condiții, visul prezenței echipei feminine la JO 2020 s-a spulberat rapid, încă din prima zi de concurs. Singura consolare o reprezintă faptul că Maria Holbură (20 de ani) a reușit să obțină dreptul de a participa la Olimpiada de la Tokyo, la individual compus.

„A fost cu nu se putea mai rău pentru ele. Am avut impresia că mă uitam la niște fete pe care nu le cunosc! Nu credeam că pot avea un concurs atât de slab! E adevărat și faptul că pe umerii lor a fost o presiune enormă pentru a se caliﬁ ca”, a încercat să explice eșecul Nicolae Forminte, antrenorul coordonator al lotului olimpic feminin de gimnastică al României, pe site-ul federației internaționale de proﬁ l.

În clasamentul all-time al echipelor cu cele mai multe medalii cucerite la Jocurile Olimpice, România ocupă poziția secundă, după Rusia/URSS. Din 1976 și până în 2012, formația feminină a țării noastre nu s-a situat în afara podiumului, cucerind 3 medalii de aur, 4 de argint și 3 de bronz.

De asemenea, echipa masculină de gimnastică a României a ratat și ea prezența la Jocurile Olimpice de la Tokyo. Formația noastră, compusă din Marian Drăgulescu, Andrei Muntean, Vlad Cotuna, Roland Modoianu și Răzvan Marc a încheiat caliﬁ cările de la Campionatele Mondiale de la Stuttgart pe locul 24 (din 25 de participante), cu 234.094 puncte! La Olimpiada de anul viitor, gimnaștii români vor ﬁ reprezentați doar de „veteranul” Marian Drăgulescu (38 de ani), care s-a clasat pe locul 4 în ﬁ nala la sărituri. Din păcate, la Mondialul din Germania, delegația tricoloră a avut și ghinionul să-l piardă pe Cristian Bătagă, care s-a accidentat la un antrenament și a devenit indisponibil pentru concurs.

NADIA: „NU E O MARE SURPRIZĂ”

Comentând eșecul echipelor de gimnastică ale României la Campionatele Mondiale de la Stuttgart, legendara Nadia Comăneci a surprins, aﬁ rmând că „nu cred că e o mare surpriză că România nu s-a caliﬁ cat. Supriză e faptul că au ratat foarte mult”! „Zeița de la Montreal” a admis însă că „este un semnal de alarmă pentru România. Ceva trebuie schimbat. Este un drum lung pentru ca gimnastica românească s ă ajungă acolo unde a fost odată. Am rămas puțin în urmă, anumite lucruri sunt expirate și trebuie făcut un plan de lungă durată, cu un buget frumos, care trebuie oferit antrenorilor și bazelor sportive. Apoi, mai este nevoie și de răbdare. În ziua de astăzi, comunicarea cu noua generație este un pic diferită față de cea din urmă cu 20-30 de ani”.

La rândul său, Adrian Stoica, fostul președinte executiv al Federației Române de Gimnastică și în prezent președinte de onoare al forului de specialitate, a analizat, pentru Prosport, situația actuală a sportului la care, odinioară, ne băteam cu „greii” lumii: „Nu pot să spun că nu s-a muncit la pregătire, dar, pe undeva, rețeta n-a fost bună. Cel mai ușor este să dai vina pe sportivi, dar cred că este o greșeală pe care trebuie să și-o asume și colectivul tehnic. Ceva nu a mers, și dacă nu a mers, nu este o vină individuală, este o chestiune care ține de tot sistemul de pregătire…”.

„N-aș putea să spun că nu avem fete cu calități, dar ca să te înhami la muncă într-o activitate precum gimnastica trebuie să ai o anumită dedicație pentru ceea ce vrei să faci. La băieți, dumneavoastră, jurnaliștii, ați spus că este cel mai greu sport practicat, peste alte ramuri sportive. Dacă intervin pauze, accidentări, lucrurile se dau înapoi cu mai mult… Dacă vom merge așa, din păcate, nu văd unde o să ajungem”, a mai precizat Adrian Stoica, pentru sursa citată.

Pe vremuri, o medalie de bronz câștigată de gimnaștii români era privită chiorâș, ﬁ ind considerată doar o palidă consolare. Acum, numai prezența la Jocurile Olimpice pare o mare performanță…

MUGUR BĂILEȘTEANU

Contents